विश्व एथलेटिक्स : दाएगू में बोल्ट का जलवा  
विश्व के तीव्रतम धावक ओलिंपिक और विश्व चैम्पियन जमैका के उसैन बोल्ट ने 13वीं विश्व एथलेटिक्स चैम्पियनशिप की 200 मीटर स्पर्धा जीत ली है।
विश्व के तीव्रतम धावक ओलिंपिक और विश्व चैम्पियन जमैका के उसैन बोल्ट ने 13वीं विश्व एथलेटिक्स चैम्पियनशिप की 200 मीटर स्पर्धा जीत ली है।  बोल्ट ने 100 मीटर रेस में अयोग्य करार देने की निराशा से उबरते हुए शनिवार को चैम्पियनशिप के आठवें दिन फाइनल में 19.40 सेकंड समय के साथ पहला स्थान हासिल किया। उन्होंने इस स्पर्धा का चौथा सर्वश्रेष्ठ समय निकाला है।   अमेरिका के वॉल्टर डिक्स ने 19.70 सेकेंड के साथ रजत पदक जीता जबकि जर्मनी के युवा धावक क्रिस्टोफर लमाट्रे ने सबको चौंकाते हुए 19.80 सेकंड के साथ कांस्य पदक पर कब्जा किया।  इस स्पर्धा का विश्व रिकार्ड बोल्ट के नाम है। 2009 में बोल्ट ने 19.19 सेकंड में यह दौड़ पूरी की थी। बोल्ट ने बीजिंग ओलिंपिक में भी इस स्पर्धा का स्वर्ण जीता था।  बोल्ट 100 मीटर स्पर्धा के भी फाइनल में पहुंचे थे लेकिन गलत शुरुआत के कारण उन्हें अयोग्य करार दिया गया था, जिसके बाद जमैका के योहान ब्लैक ने यह रेस जीती थी। बोल्ट चार गुणा 100 मीटर रिले रेस में भी हिस्सा लेंगे।50 किलोमीटर रेस : रूस के बाकुलिन बने चैम्पियन  रूस के सर्गेई बाकुलिन ने 50 किलोमीटर पैदल चाल स्पर्धा का स्वर्ण अपने नाम किया। बाकुलिन का विश्व चैम्पियनशिप में यह पहला स्वर्ण पदक है।  बाकुलिन तीन घंटे 41 मिनट और 24 सेकंड के समय के साथ पहले स्थान पर रहे जबकि उनके हमवतन डेनिस निझेगोरोदोव ने तीन घंटे 42 मिनट और 45 सेकंड के साथ दूसरा स्थान हासिल कर रजत पदक पर कब्जा जमाया।   निझेगोरोदोव का मौजूदा सत्र-2011 में यह सर्वश्रेष्ठ प्रदर्शन है। आस्ट्रेलिया के जारेड टैलेंट तीन घंटे 43 मिनट और 36 सेकेंड के समय के साथ तीसरे स्थान पर रहे और उन्हें कांस्य पदक से संतोष करना पड़ा। जारेड का मौजूदा सत्र-2011 में यह सर्वश्रेष्ठ प्रदर्शन है। भाला फेंक (पुरुष) : जर्मनी को स्वर्ण  जर्मनी के मथायस जोरडो ने भाला फेंक स्पर्धा का स्वर्ण जीत लिया। जोरडो ने चैम्पियनशिप के आठवें दिन शनिवार को 86.27 मीटर दूरी के साथ पहला स्थान हासिल किया।  नार्वे के आंद्रेस थोरकिल्डसेन ने 84.78 मीटर के साथ रजत और क्यूबा के गुलेरमो मार्टिनेज ने 84.30 मीटर के साथ कांस्य जीता।ऊंची कूद (महिला) : रूस की एना चिचहेरोवा चैम्पियन  महिलाओं की ऊंची कूद स्पर्धा में रूस की एना चिचहेरोवा ने बाजी मारी। एना ने 2.03 मीटर के साथ स्वर्ण जीता जबकि क्रोएशिया की ब्लांका व्लासिक को 2.03 मीटर के साथ ही रजत मिला।  इस स्पर्धा का कांस्य इटली की ए. मार्टिनो ने जीता। मार्टिनो ने 2.00 मीटर छलांग लगाई।1500 मीटर दौड़ (पुरुष) : आस्ट्रेलिया के रिचर्ड कालमैन विजेता  पुरुषों की 1500 मीटर स्पर्धा में आस्ट्रेलिया के रिचर्ड कालमैन ने बाजी मारी। कोलमैन ने 49.36 मिनट समय के साथ पहला स्थान हासिल किया।  स्पर्धा का रजत कोरिया के ब्यूंग यू को मिला जबकि कांस्य भी कोरिया के डोंग जुंग ने जीता। यू ने 50.69 मीटर समय लिया जबकि जुंग ने 50.76 मीटर के साथ तीसरा स्थान हासिल किया।  चार गुणा 400 मीटर रिले (महिला) : अमेरिका का दबदबा  अमेरिकी धाविकाओं ने चार गुणा 400 मीटर रिले का स्वर्ण अपने नाम किया। इस टीम ने 3.18.09 मिनट में रेस पूरी करके इस स्पर्धा के इतिहास में तीसरा श्रेष्ठ समय निकाला।  जमैका की टीम ने 3.18.71 मिनट के साथ राष्ट्रीय रिकार्ड बनाया और रजत पदक जीता। रूसी टीम ने 3.19.36 मिनट के साथ कांस्य जीता।100 मीटर बाधा दौड़ (महिला) : सैली पियरसन को स्वर्ण  आस्ट्रेलिया की धाविका सैली पियरसन ने चैम्पियनशिप रिकार्ड के साथ इस स्पर्धा का स्वर्ण अपने नाम किया। सैली ने यह रेस 12.28 सेकंड में पूरी की।   सैली 0.07 सेकंड के अंतर से नया विश्व रिकार्ड बनाने से चूक गईं। सैली ने इस स्पर्धा के इतिहास का चौथा श्रेष्ठ समय निकाला।   इस स्पर्धा का रजत और कांस्य अमेरिका के खाते में गया। डेनिएली कारुथेरस ने 12.47 सेकंड समय के साथ रजत जीता जबकि डॉन हार्पर को 12.47 सेकंड के साथ कांस्य मिला। दोनों एथलीटों ने अपना श्रेष्ठ व्यक्तिगत प्रदर्शन किया।